
Ova mala knjižica je
zamišljena kao jednostavan način upoznavanja čitaoca sa
Vladimirovim radom i učenjem. U ovom delu se nalaze tekstovi koji
se odnose na temu ljubavnih i seksualnih odnosa. U drugim delima
možete pronaći mnogo više o duhovnosti i samoisceljenju savremenog
čoveka.

Ovo je trenutni spisak
Vladimirovih knjiga na srpskom jeziku:

1. "Povratak Bogu
(savremena duhovnost i ljubavni odnosi)" – Vladimir
Živković

2. "Razotkrivanje
nasilja" – Vladimir Živković

3. "Igre moći" –
Vladimir Živković

4. "Seksualnost i
zavođenje" – Vladimir Živković

Besplatni naslovi:

1. "Lagana duhovnost:
dodatak knjizi "Povratak Bogu" " – Vladimir Živković

2. "Bez ulepšavanja
(kritika neljudskosti)" – Vladimir Živković

3. “Ljubav i seks” – Vladimir
Živković

Kada krećeš na put vozom,
prvo se okupaš, zatim spremiš stvari i kofere, zatim odeš na
železničku stanicu, kupiš kartu, sačekaš voz, i popneš se u
njega.

Šta to znači?

Ovakav redosled ti
donosi uspeh u putovanju vozom. Verujem da ne poznaješ nikoga ko se
našao odmah u vozu bez prethodno navedenih akcija.

O čemu se ovde radi?

Ljubavni odnosi imaju
određenu svrhu u životu. Stupanje u brak ti donosi priliku da kroz
dužnosti i obaveze i kroz osećanja dostigneš ljubav, Boga i smisao
života.

Mnogi ljudi greše već u
startu. Oni misle da brak postoji radi uživanja, i življenja
sebičnosti i egoizma. Oni započinju ljubavni odnos kao da su već u
vozu, tj. od seksa i intimnosti, onoga što treba uslediti na
kraju.

Zato je objašnjenje pripreme
za putovanje vozom bitno. Čovek se mora pripremiti tako da bude
sposoban za brak. Nije nikako poželjno da čovek stupa u brak ako se
nije pročistio iznutra od sebičnosti i egoizma.

Kako se čovek može pročistiti
iznutra?

On to može verom u Boga i
radom na sebi.

Kada u tebi bujaju osećanja
ljubavi, spremnost na požrtvovanost, i kada ti je Bog blizak, tada
nije loše da tražiš partnera, ali za brak.

Zašto samo za brak?

Zato što su odlučnost i
opredeljenost za jednog partnera pokazatelj da se neko može
osloniti na tebe, i da si postojan u svojim delima i osećanjima.
Čovek koji eksperimentiše sa osobama suprotnog pola ne poštuje
druge, pa ni sebe. To znači da ako ne misliš na tuđe dostojanstvo,
ne misliš ni na svoje, jer ga i nemaš.

Dakle, kupanje i spremanje
kofera je isto što i individualna priprema čoveka za brak putem
negovanja bliskosti sa Bogom i negovanja vernosti prema sebi.

Zatim dolazi odlazak na
stanicu. To je upoznavanje potencijalnog partnera.

Sa potencijalnim partnerom
čovek mora rešiti sve dileme pre stupanja u brak. Ako se dvoje
sporazumeju i nađu zajednički jezik i reše svoje probleme pre braka
i pre življenja bilo kakvog seksa i intimnosti, tada njihovi
problemi u braku budu samo oni koji će im pomoći da napreduju
duhovno. To znači da takav pristup uveliko smanjuje svađe,
ljubomoru i bes u braku. Takođe, partneri se zbog toga mogu
poštovati između sebe, i mogu imati uzajamno poverenje i stvarnu
intimnost. Življenje seksualnosti pre odluke i braka, i pre bilo
kakvog sporazuma o zajedničkom životu koji su bitni za svakog
pojedinca na drugačiji način donosi slom kroz nepoverenje i
nepoštovanje partnera.

Kada si napravio sporazum sa
partnerom, i kada si se odlučio svim srcem za partnera bez
seksualnosti i intimnosti, tada je lepo stupiti u brak. To je u
našem slučaju kupovanje karte na stanici, čekanje da tvoj voz dođe,
popneš se u voz, i krećeš na put zajedno sa svojim voljenim
partnerom.

Pitanje glasi: Zašto su
današnji odnosi i brakovi kratkog veka?

Zato što učesnici takvih
brakova ne poštuju sebe, stvaranje, ni druge, pa ni Boga. Niko ne
razmišlja o dobrobiti partnera i njegovom dostojanstvu, ni o
njegovim povredama koje će uslediti ako odnos ne uspe.

Neki ljudi mogu da kažu kako
svako može da pogreši. Ipak, povrediš li drugo biće, jalovo je
takvo opravdanje. Takve greške stvaraju dugotrajno nerešive povrede
i nesrećnu sudbinu. Zato je najbolje da svako razmisli o sebi i
svom ponašanju u vezi muško – ženskih odonosa. Tačnije rečeno,
današnji odnosi ne nastaju na osnovu odluke i rešenosti već na
principu ‘videćemo kako će biti’. Eh, to videćemo je u realnom
svetu - sigurno neuspešno.

U bližoj prošlosti ljudi su
bili pametniji i poznavali su povredljivost srca u ljubavnim
odnosima.

Šta to znači?

U prošlosti, ljudi su više
mislili na sebe, svoju sreću i dostojanstvo. Zato su se i trudili
da uspostave pravila koja bi svima, a najviše mladima osigurala
ljubav i sreću.

Današnji ljudi su zaboravili
svetost braka. Mladi žive tako da ne poštuju sebe i žive za
zadovoljenje egoizma. Zadovoljenje egoizma donosi nezadrživu
nesreću, a zatim i usamljenost, što nas dovodi do zaključka da
današnji ljudi odustaju od sebe i sreće već u jako mladim danima.
Pozitivni običaji, tradicije i ideali su se izgubili. Tako je i
čovek izgubio svoju vrednost.

Mnogi se užasavaju situacije
da roditelji deci odabiru partnera još dok su deca mala. Tako se
danas smatra zatucanim običaj da deca budu obećana jedno drugome
već i dok imaju svega nekoliko godina. Danas se veruje u mogućnost
izbora. Ipak, čak i ako odeš u najskuplji restoran gde su ti razne
đakonije na stolu bukvalno na izvolte, ti opet možeš izabrati hranu
koja će ti najmanje prijati.

Dakle, ako Boga ne smatraš
savršenim prijateljem, verovaćeš u mogućnost izbora. Ako Boga
smatraš najsavršenijim prijateljem, znaćeš i koliko te voli i
koliko se brine za tebe, te nećeš verovati u mogućnost izbora već u
Božiji sud, tj dar. Tada ćeš i znati da će ti Bog uvek podariti
upravo ono što je najbolje za tebe. Zato mogućnost izbora ima više
veze sa kompleksima čoveka i sa njegovom nesrećom (što je mnogima
neverovatno).

Dakle, zašto smatram da je
bolje da roditelji odabiru bračne partnere svojoj deci?

Zato što deca onda ne
moraju da biraju, ne moraju da zavode, ne moraju da imaju štetna
seksualna iskustva, i mogu da se u potunosti predaju u ljubavi bez
unutrašnjih povreda koje moraju nastati zbog lošeg
postupanja.

Ipak, ovde moramo biti realni
te izvesti zaključak da ljudi danas ponajviše smatraju vrlo lošim
činjenicu da ti neko drugi bira partnera, pogotovu ne roditelji.
Eh, i ovo mišljenje je u redu.

Zašto?

Zato što je savremeno
roditeljstvo uveliko podbacilo pa su i roditelji postali nesposobni
da pronađu dobrog partnera svojoj deci. Zbog ovakve situacije,
najbolje rešenje ispada najgore rešenje. Jer, roditelji koji biraju
partnere svojoj deci morali bi imati integritet i dostojanstvo (što
je izgubljeno zbog savremenog promiskuiteta).

Iz tog razloga, savremena
mladež je morala da se menja jer čovek mora da se pobuni čak i
protiv svojih roditelja ako mu roditelji uporno serviraju nesreću i
pored dobrih namera.

Zato mladi moraju danas sami
da nađu partnera. Oni imaju veliku odgovornost jer moraju sami da
se kultivišu i vaspitaju.

Ovde je jasno zbog čega
stalno potenciram važnost vernosti i odlučnosti. Iskušavanje i
zavođenje je siguran put u
































































































































cover.jpg
VLADIMIR ZIVKOVIC

LJUBAV
|
SEKS

Savremena duhovnost i ljubavni
odnosi

VLADIMIROVIM RAD






